text: Grøn skraldebil fra Sønderborg
  12 januar 2012 kl. 12.47
  Den larmende og forurenende diesel motor er slukket, når den nye skraldebil fra Nordborg presser skrald.
  I forgårs blev den miljøvenlige hybrid skraldebil præsenteret for miljøminister Martin Lidegaard.
  Takket være et stort batteri over forakslen kan skraldebilen løfte og presse uden at dieselmotoren er tændt. 
  Den larmer mindre, og den slukkede motor betyder også mindre CO2-forurening i atmosfæren. Hybridbilen sparer 15 tons CO2 og 5000 liter diesel om året.
  
  Syddansk samarbejde
  Den nye hybrid skraldebil er resultatet af to års samarbejde mellem 11 virksomheder i Region Syddanmark.
  I første omgang kommer den til at køre i Esbjerg, men også Sønderborg har bestilt en grøn skraldebil.
  